Document ID: /roh_data/filtered/fineweb-2-filterrobots_roh.jsonl.gz/30756

Cunquai ch'il magugl dal dies era mo blessà parzialmain po Jeremy Jenal ir a pè ed era muventar sia bratscha. Sulettamain sch'el sto star l'entir di en pe ni per giugar ses sport rugby è el dependent da la sutga da rodas, pia er per ses grond siemi – la participaziun als gieus paralimpics il 2020 a Tokio.
Cun la squadra naziunala ha el gia pudì prender part a campiunadis europeics sco era mundials. Ils gieus paralimpics sajan però il pli grond insumma per in sportist cun in impediment. Cunzunt survegnian ils atlets sco era ils differents sports dapli attenziun ch'uschiglio.
RR actualitad 11:00